కేటీ మార్టిన్

కేటీ జేన్ మార్టిన్ (జననం 1985, ఫిబ్రవరి 6) న్యూజీలాండ్ క్రికెట్ వ్యాఖ్యాత, వికెట్ కీపర్, కుడిచేతి వాటం బ్యాటర్‌గా ఆడిన మాజీ క్రికెటర్. 2003 - 2022 మధ్యకాలంలో న్యూజీలాండ్ తరపున ఒక టెస్ట్ మ్యాచ్, 103 వన్ డే ఇంటర్నేషనల్స్, 95 ట్వంటీ 20 ఇంటర్నేషనల్స్ ఆడింది. ఒటాగో, మెల్‌బోర్న్ స్టార్స్ తరపున దేశవాళీ క్రికెట్ లో ప్రాతినిధ్యం వహించింది.

దేశీయ క్రికెట్ 
మార్టిన్ 2001–02 స్టేట్ లీగ్‌లో ఒటాగో తరపున సెంట్రల్ డిస్ట్రిక్ట్‌లతో జరిగిన మ్యాచ్ లో అరంగేట్రం చేసింది. 2021–22 సీజన్ ముగిసే వరకు తన కెరీర్ మొత్తం ఒటాగో కోసం ఆడింది. న్యూజీలాండ్ తరపున మహిళల దేశవాళీ వన్డే క్రికెట్‌లో అత్యధిక మ్యాచ్‌లు, అత్యధిక వికెట్ కీపింగ్ అవుట్ చేసి రికార్డు సాధించింది. దేశీయ వన్డే క్రికెట్‌లో 4,000 పరుగులు చేసిన ఆరుగురు క్రీడాకారిణులలో ఒకరిగా, దేశవాళీ టీ20 క్రికెట్‌లో 2,000 పరుగులు చేసిన ఆరుగురు క్రీడాకారిణులలో ఒకరిగా నిలిచింది.

అంతర్జాతీయ క్రికెట్ 
2003 నవంబరు, డిసెంబరులో భారత పర్యటన కోసం మార్టిన్ మొదటిసారిగా న్యూజిలాండ్ జట్టుకు ఎంపికయింది. సిరీస్‌లోని మొదటి మ్యాచ్, టెస్ట్ మ్యాచ్‌లో అంతర్జాతీయ అరంగేట్రం చేసి, మొదటి ఇన్నింగ్స్‌లో 46 పరుగులు చేసింది. మార్టిన్ ఆడిన ఏకైక టెస్ట్ మ్యాచ్ ఇది. పర్యటనలోని 1వ వన్డేలో వన్డే అంతర్జాతీయ క్రికెట్ లోకి అరంగేట్రం చేసింది. 2008లో ఆస్ట్రేలియాపై ట్వంటీ20 అంతర్జాతీయ క్రికెట్ లోకి అరంగేట్రం చేసింది.

2022 మేలో క్రికెట్ లోని అన్ని ఫార్మాట్ల నుండి మార్టిన్ రిటైర్మెంట్ ప్రకటించింది.

మూలాలు

బాహ్య లింకులు 
 
 

న్యూజీలాండ్ మహిళా క్రికెట్ క్రీడాకారులు
జీవిస్తున్న ప్రజలు
1985 జననాలు
న్యూజీలాండ్ క్రికెట్ క్రీడాకారులు
న్యూజీలాండ్ టీ20 క్రికెట్ క్రీడాకారులు
న్యూజీలాండ్ వన్డే క్రికెట్ క్రీడాకారులు
న్యూజీలాండ్ టెస్ట్ క్రికెట్ క్రీడాకారులు